NaiveNeuron/SloPal huggingface dataset:
Kuciaňová, Magdaléna, poslankyňa NR SR (2018-03-13):
Vážený pán predsedajúci, vážené pani poslankyne, vážení páni poslanci, vážený pán minister, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona o sociálnej ekonomike a sociálnych podnikoch a o zmene a doplnení niektorých zákonov (tlač 817). Národná rada Slovenskej republiky uznesením č. 1022 z 6. februára 2018 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre sociálne veci, určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný vládny návrh zákona (tlač 817) prerokovali a odporučili Národnej rade Slovenskej republiky schváliť všetky určené výbory okrem Výboru Národnej rady Slovenskej republiky pre verejnú správu a regionálny rozvoj, ktorý o návrhu nerokoval, pretože nebol uznášaniaschopný. Z uznesení výborov Národnej rady Slovenskej republiky pod bodom III tejto spoločnej správy vyplýva 23 pozmeňujúcich a doplňujúcich návrhov. Gestorský výbor odporúča hlasovať o návrhoch 1 až 23 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 102 z 13. marca 2018. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Pán predsedajúci, prosím, otvorte rozpravu.
Grendel, Gábor, podpredseda NR SR (2022-05-06):
Pán poslanec Mazurek.
Viskupič, Jozef, poslanec NR SR (2014-11-09):
Ľuboš, hovoríš, že premiér konal rýchlo a konal tvrdo, no, holt, ale trafil vedľa. A o tom je táto schôdza, lebo my máme za to, že človek, ktorému si robil poradcu, ja neviem, či teda si písal tie prejavy, ako hovoril Maťo Poliačik, totižto nepriznával napríklad príjmy, ktoré mal mimo poslaneckej činnosti, a je to úplne evidentné, dokázané. A ja som si teda myslel, že počas tejto schôdze zrovna predseda parlamentu vystúpi. Je troška smutné, že jeho bývalý poradca, a neviem, či v rozprave vystúpil mimo exekutívy aj iný poslanec, za čo ti patrí vďaka, a preto si myslím, že nejakým spôsobom neexistuje obhájiteľná rovina toho, že v Piešťanoch sa stala kauza a ona vyzerá ako systémový prvok. A druhá poznámka je k tomu, že keď sa naozaj máme pozrieť na toho, kto hovorí, tak ty si často pomáhaš takými barličkami typu Pentliarik alebo pani Vášáryová, herečka, alebo Mikloš chrochtá alebo Lipšic je Fantozzii. Potom sa nečuduj, že tí ľudia sa proste ozývajú a niekedy ti vymyslia to meno, ktoré sa ti určite nebude páčiť a tie ad hominem útoky z hľadiska tejto našej protistrany vládnej do istej miery symbolizuješ aj ty. A mohol by sa ich zdržať. Tie prejavy potom, ten ideologický pohľad by bol omnoho autentickejší. Ďakujem.
Tomanová, Viera, poslankyňa NR SR (2011-09-13):
Ďakujem veľmi pekne. Vážený pán podpredseda, predniesli ste odpočet plnenia programového vyhlásenia vlády, tejto vlády. Zabudli ste však povedať o všetkých negatívnych opatreniach v neprospech občanov, zabudli ste hovoriť o miere rastu nezamestnanosti, ktorá vám doteraz rastie, ste na úrovni 13,15 %. Vyzerá to tak, že mesiac september bude ďalší nárast miery nezamestnanosti. Zabudli ste povedať o negatívnych opatreniach v Zákonníku práce pre všetkých zamestnancov, pre zníženie ochrany tých, ktorí vlastne tvorbu a zvýšenie, alebo pridávajú nejakú mieru nadhodnoty. Zabudli ste hovoriť o znižovaní príspevku rodičovského z 256 eur na 190. Terajší návrh na zníženie na 95 %. Taktiež príspevku pri narodení dieťaťa. Trestáte rodičov tých, idete trestať tých rodičov, ktorí dlhodobo žijú v regiónoch s dlhodobo vysokou mierou nezamestnanosti. Hovorím o miere nezamestnanosti 30 a viac percent. Hovoríte o tom, že ste zvýšili materské z 55 na 60 %. Ale, prosím vás, z jedného vymeriavacieho základu, zabudli ste však povedať, že tých 60 % je dva roky starý vymeriavací základ. Teda z dva roky starého základu, 55 % sa bralo z aktuálneho vymeriavacieho základu. Dôchodky idete zvyšovať a pridávate v rámci miery solidarity tým, ktorí nepracovali, alebo tým, ktorí vlastne dlhodobo neplatili do systému. A platili málo. Prehlbujete mieru solidarity a opravujete vlastne to, čo pán Kaník s pani Radičovou v roku 2004 zavádzali. Ďakujem. (Potlesk.)
Valocký, Jozef, poslanec NR SR (2012-12-05):
Vážený pán predseda, k predmetnému zákonu vystúpilo šesť poslancov. Pán poslanec Novotný podal procedurálny návrh vrátiť návrh zákona na dopracovanie. Prosím, dajte o ňom hlasovať.
P. Hrušovský, podpredseda NR SR: (2001-12-13):
Prosím, aby ste sa po hlasovaní nerozchádzali, pán predseda chce informovať Národnú radu o ďalšom postupe rokovania 53. schôdze Národnej rady. (Hlasovanie.) Prítomných je 82 poslancov, za 81, zdržal sa 1. Návrh sme schválili. Nech sa páči, pán predseda. J. Migaš, predseda NR SR: Kolegyne, kolegovia, zajtra budeme pokračovať o 9.00 hodine. V pondelok by sme rokovali o 13.00 hodine, v utorok by sme rokovali od 9.00 hodiny s tým, že bude pohreb nášho bývalého kolegu pána poslanca Slobodníka. Pravdepodobne to bude o 12.00 hodine, čiže ja by som prerušil schôdzu o 11.00 hodine a išli by sme do Krematória na pohreb, potom by sme pokračovali. Predpokladám, že v stredu okolo obeda by sme skončili 53. schôdzu. Potom vás pozývam na čašu vína na záver tohto roku. A teraz pani ministerka už pozvala, takže len zopakujem, nech sa páči do priestorov. Čiže taký bude ďalší postup, pokiaľ ide o rokovanie. (Rokovanie prerušené o 19.03 hodine.)
B. Bugár, podpredseda NR SR: (2001-09-04):
Otváram všeobecnú rozpravu o tomto bode programu. Mám zatiaľ písomnú prihlášku jedného pána poslanca za klub KDH, pán poslanec Mikloško vystúpi a až potom otvorím možnosť aj ústne sa prihlásiť. Takže, pán poslanec Mikloško ako jediný písomne prihlásený. Nech sa páči, máte slovo.
P. Paška, predseda NR SR: (2007-01-31):
Konštatujem, že pán Pavel Kandráč bol zvolený za verejného ochrancu práv podľa § 5 zákona č. 564/2001 Z. z. o verejnom ochrancovi práv. Jeho 5-ročné funkčné obdobie začne plynúť dňom zloženia sľubu. A ešte vás teraz poprosím, pán poslanec, o výsledky voľby člena Dozornej komisie Slovenského rozhlasu .
Gál, Gábor, poslanec NR SR (2010-09-08):
Ďakujem za slovo, pán predsedajúci. Prosím, dajte hlasovať, pán predsedajúci, o tom, aby Národná rada sa uzniesla na tom podľa § 73 ods. 3 písm. c) zákona o rokovacom poriadku, že predložený vládny návrh zákona prerokujeme v druhom čítaní.
Tóth, Tibor, poslanec NR SR (2011-12-13):
Vážený pán predseda, kolegyne, kolegovia, pán predsedajúci, prosím, dajte hlasovať o tom, že Národná rada Slovenskej republiky volí Zoru Dobríkovú za podpredsedníčku Najvyššieho kontrolného úradu Slovenskej republiky na funkčné obdobie sedem rokov, ktoré začne plynúť 10. februára 2012.
Figeľ, Ján, podpredseda NR SR (2013-06-27):
Vážená pani podpredsedníčka, dámy poslankyne, páni poslanci, dovoľte mi, aby som v zmysle zákona Národnej rady o rokovacom poriadku vystúpil k návrhu poslancov Národnej rady Pavla Abrhana, Pavla Hrušovského, Moniky Gibalovej, Martina Fronca na vydanie zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov, tlač 549, ako spravodajca výboru pre financie a rozpočet. Tento návrh bol doručený poslancom v stanovenej lehote, tým boli splnené podmienky určené v § 72 ods. 1 zákona o rokovacom poriadku, teda doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil tento návrh podľa § 70 o rokovacom poriadku a podľa legislatívnych pravidiel a zaradil ho na rokovanie dnešnej aktuálnej 21. schôdze. Ako spravodajca v prvom čítaní si osvojujem stanovisko, že predmetný návrh spĺňa po formálnoprávnej stránke všetky náležitosti pre návrhy zákona, ktoré sú uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a účel je zrejmý. Všeobecná časť dôvodovej správy obsahuje informáciu o jeho cieli, je v súlade s Ústavou Slovenskej republiky a ostatnými všeobecne záväznými právnymi predpismi, ako i medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby podľa § 73 zákona o rokovacom poriadku bol uvedený návrh prerokovaný v druhom čítaní a po druhé v súlade s rozhodnutím predsedu Národnej rady č. 529 z 31. mája 2013 návrh prerokovali následne: – Výbor Národnej rady pre financie a rozpočet a – Ústavnoprávny výbor Národnej rady Slovenskej republiky. Za gestorský výbor logicky navrhujem Výbor Národnej rady pre financie a rozpočet a zároveň odporúčam, aby výbory uvedený návrh prerokovali do 28. augusta 2013 a gestorský plus dva dni, do 30. augusta 2013. Pani podpredsedníčka, prosím, otvorte rozpravu k uvedenému návrhu zákona.
M. Hort, podpredseda NR SR: (2010-02-10):
A teraz dávam slovo spravodajkyni, ktorú určil navrhnutý gestorský výbor, ústavnoprávny výbor, v tomto prípade pani poslankyni Jane Laššákovej. Pani poslankyňa, nech sa páči.
Paška, Pavol, predseda NR SR (2014-05-16):
Sme v treťom čítaní . Otváram rozpravu. Vyhlasujem ju za skončenú a záverečné hlasovanie.
Osuský, Peter, poslanec NR SR (2014-12-09):
Ďakujem pekne, pani predsedajúca. No, pán podpredseda, hovorili ste pomerne vyčerpávajúco o férovosti v politickom zápase. Ja mám ešte stále pomerne slušnú pamäť a tak si spomínam na „férové“ obvinenia počínajúc úžerníctvom a končiac scientológiou. Pamätám sa na to, že Bratislavčania a iní občania republiky na Námestí SNP boli opečiatkovaní, bez veľkej možnosti obrany, ako extrémisti. A keď už sme u tej férovosti argumentácie, tak by som mohol zrejme nájsť, keby som si dal tú prácu, dlhý zoznam útokov ad hominem, miesto toho, aby sa argumentovalo k meritu. Napríklad teraz vy, právnik, to ste zdôraznili, ja iba lekár a ešte, ako som sa dočítal o sebe, insitný právnik, som zaregistroval, že ste význačnú časť svojho vystúpenia venovali tomu, že návrhy predkladajú v tomto parlamente nezaradení poslanci. Mohli by ste ako odborník na právo, mne, laikovi vysvetliť, kde je v ústave a v rokovacom poriadku a v čomkoľvek vedená kategória nezaradených poslancov, ktorá má menšie alebo iné práva na predkladanie čohokoľvek v tomto parlamente, ako vy? Takže prosím, slovo právnika na túto tému by iste vhodne zaznelo, keď hovoríme o férovosti zápasu, lebo k samotnému meritu ste odpovedali pekne vyhýbavo – odsunúť, prerokovať, zvážime –, hoci téma je na stole roky rokúce, ale nosná téma je, že to predkladajú ľudia, ktorí majú akési nižšie práva. Nechcem vám teda vstupovať do svedomia, ale toto je vážna právna inovácia.
Grendel, Gábor, podpredseda NR SR (2022-09-23):
Tak pani Dlugošová, nech sa páči, slovo je vaše.
Vaľová, Jana, poslankyňa NR SR (2015-11-11):
A nech mi neskáču do reči a veďte schôdzu, ako sa má...
Laššáková, Jana, podpredsedníčka NR SR (2013-10-25):
Ďakujem pekne, pán minister. Pani spravodajkyňa, chcete zaujať stanovisko? Nie. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má parlamentnú tlač 705. Návrh na jeho pridelenie na prerokovanie výborom je v rozhodnutí 684. Prosím podpredsedu vlády a ministra vnútra Slovenskej republiky Roberta Kaliňáka, aby vládny návrh zákona uviedol. Nech sa páči, pán podpredseda, máte slovo.
T. Cabaj, podpredseda NR SR: (2010-02-09):
Takže hneď by sme pristúpili k prvému čítaniu o vládnom návrhu zákona o lesnom reprodukčnom materiáli . Tento vládny návrh zákona je uverejnený ako tlač 1370, návrh na jeho pridelenie na prerokovanie výborom je v rozhodnutí č. 1423. Prosím ministra pôdohospodárstva Slovenskej republiky Vladimíra Chovana, aby vládny návrh zákona uviedol. Nech sa páči, pán minister, máte slovo.
Laššáková, Jana, podpredsedníčka NR SR (2013-12-12):
Nech sa páči pán poslanec Fecko. Máte slovo.
Andreánsky, Ladislav, poslanec NR SR (2013-03-26):
Ďakujem. Pán predseda, v rozprave vystúpil poslanec Ježík. Podal jeden pozmeňujúci návrh. Pán predseda, dajte, prosím, hlasovať o pozmeňujúcom návrhu zo spoločnej správy s návrhom gestorského výboru návrh neschváliť.
Viskupič, Jozef, poslanec NR SR (2012-07-27):
Ďakujem. Ja sa pokúsim reagovať nie na predkladateľku, ale rečníka, ktorý vystúpil, Igora Hraška. Vnímam ten moment, ktorý si hovoril, že treba túto diskusiu vlastne otvoriť a treba sa na práva spotrebiteľov pozrieť, pretože máme vypuklé problémy, ktoré nerieši štát, ale riešia ich ľudia z tretieho sektora, možno podporované rôzne ombudspoty a podobne, takže ja túto iniciatívu z tohto pohľadu vítam, možno aj na základe toho, čo počúvam teraz v rozprave od strany, ktorá má čo hovoriť do toho, pretože bude ten návrh potrebovať aj možno ich podporu, že aspoň sa otvára v tejto snemovni diskusia o tom, že niektoré problémy sú vypuklé, týkajú sa rôznych vrstiev obyvateľstva a súhlasím s tým, že uvádzanie alebo zámerné uvádzanie širokých spotrebiteľských vrstiev do omylu rôznymi nekalými praktikami v spoločnosti nie je dobré, a potom čelíme aj my ako poslanci obrovskému tlaku, aby sme čosi s tým urobili. Tento návrh vidím presne v tejto rovine a ak by aj vznikla diskusia, či už odborná, alebo laická, vnímam predložený návrh, ak by aj nezískal celkovú podporu, ako vhodný a dúfam teda, že po tejto diskusii, ak má prísť k vylepšeniu, k vylepšeniu príde. Ďakujem.
Paška, Pavol, predseda NR SR (2014-09-09):
Ešte tam bol niekto s procedurálnym návrhom? Dobre, budeme hlasovať teraz o prerokovanom bode. Najprv, keďže ide o procedurálny návrh, aby nedošlo ku chybe, preverím čísla tlače a návrhy, či všetky spĺňajú náležitosti, aby mohli byť zaradené do programu, a potom budeme o tom hlasovať. A medzitým zvolám grémium. Takže budeme teraz hlasovať o návrhu vlády na skrátené legislatívne konanie. Poprosím pána... (Reakcia z pléna.) Nechajte to na mňa, pán poslanec, dobre? Ja potrebujem, došlo k návrhu, kde sú rôzne čísla tlače, áno, súhlasím, máte právo zaradiť, máte právo zaradiť (ruch v sále), musím preveriť, či všetky tieto body spĺňajú náležitosti. Pán poslanec Jasaň, koncentrujte sa a hlasujeme o prerokovanom bode programu. Potom zvolám grémium, medzitým si nechám organizačným odborom preveriť, či spĺňajú všetky náležitosti. Ak áno, dám hlasovať. Pán poslanec, nech sa páči, hlasujeme. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1115.)
Vančo, Branislav, poslanec NR SR (2023-12-13):
Čo máme robiť?
Kollár, Boris, predseda NR SR (2021-10-05):
Prosím, prezentujme sa a hlasujeme. (Hlasovanie: Prítomných 73, za 73, proti 0, zdržalo sa 0, nehlasovalo 0.) Nakoľko Národná rada nie je uznášaniaschopná, vyhlasujem 15-minútovú prestávku. Pani poslankyňa Záborská, s procedurálny návrhom, nech sa páči, pani poslankyňa, máte slovo. (Ruch v sále.) Prosím, utíšte sa v sále. Procedurálny návrh, pani poslankyňa Anna Záborská.
Hraško, Igor, poslanec NR SR (2014-11-08):
Ďakujem za slovo. Pán podpredseda vlády Vážny, PPP projekty, áno, sú dobrou vecou, pokiaľ naozaj musíme silou-mocou niečo postaviť a nemáme už na to eurofondy, lebo nám nestačia, lebo máme tam určité kvóty, určitú výšku. Ale ako to urobiť? A toto je teraz to podstatné. R1 sa urobila svojím spôsobom. Áno, boli tam i isté výhody, určité aj nedostatky. Ale minulý rok prišiel minister Počiatek s tým, že na PPP projekte na R1 dokázal ušetriť 150 mil. A ja som vtedy prišiel s informáciou, že keby sme s tým ešte počkali dva roky, môžeme ušetriť 500 mil. Tak čo mi na toto teraz poviete? Všetko sa dá, len vždycky treba hľadať tie najefektívnejšie riešenia. To znamená, že mohli sme mať v rozpočte o 350 mil. viac. Ale to by bolo až na konci vášho volebného obdobia. A nechcete, aby to ostalo niekomu inému v prípade, že by ste sa náhodou naozaj nedostali už viacej do parlamentu, prípadne do vlády. A toto je ten problém. Takže vy ste radšej teraz ušetrili akože 150 mil. Idete sa tým chváliť, ako je to super geniálne. Áno, je to fajn, ale mohli sme tam ušetriť o 350 mil. viac. A toto sú tie otázky, na ktoré vy nechcete ani odpovedať, resp. vy poviete vždy len to, čo vám vyhovuje a čo znie ľúbivo, tak dobre pre ostatných, aby naozaj sa vytvoril o vás ten dobrý obraz. No a potom, samozrejme, to keď hodnotitelia hodnotia, tak dôležitý je, samozrejme, výsledok. No ale o tom postupe a o tom, aké procesy tam ešte medzi tým boli a nastali, tak sa už, samozrejme, nikde nehovorí. A o tom, že sa to možno dalo ešte efektívnejšie urobiť, sa už vôbec nepovie nič.
Kalmárová, Viera, poslankyňa NR SR (2024-01-09):
Ďakujem za slovo. Moji kolegovia a kolegyne vrátane teba, Marek, podrobili dosť zdrvujúcej kritike práve dôvodovú správu, ktorá mala uviesť všetky argumenty pre skrátené legislatívne konanie. A jasne sa ukázalo v tej debate, že takmer žiadny z tých argumentov nesedí. A človek si tak kladie otázku, ako vôbec tento materiál vznikal. A podľa môjho názoru konštrukcia legislatívneho materiálu sa uskutočňovala v krokoch, ktoré mali nesprávne poradie. Podľa môjho názoru zrejme najprv skupina osôb, ktorá sa nachádzala v konflikte záujmov, si prešla Trestný poriadok, prešla si Trestný zákon a venovala sa zmenám tých ustanovení, ktoré sú pre nich problematické. To bol prvý krok. Potom prešla k zákonu o prokuratúre, vyškrtla odtiaľ Úrad špeciálnej prokuratúry, to bol druhý krok. A potom nastal ten problém, ako napísať tú dôvodovú správu a napísať tam uveriteľné dôvody pre takéto zmeny. No a to sa nedá. To je tak, ako keby najprv amatérska murárska partia postavila dom a potom sa hľadal architekt, ktorý by skonštruoval architektonický návrh takejto stavby tak, aby zodpovedal aj existujúcej stavbe, aj stavebným normám. A to sa nedá. Môže to dopadnúť iba tak, ako tá architektonická štúdia bude z odborného hľadiska nepodarkom, rovnako ako samotná stavba, tak aj dôvodová správa k trestným kódexom je totálnym nepodarkom, rovnako ako samotné predložené návrhy noviel. Takto to muselo fungovať, ten proces.
Bugár, Béla, podpredseda NR SR (2018-10-24):
Pani poslankyňa Krištúfková.
Puci, Róbert, poslanec NR SR (2012-10-16):
Ďakujem pekne. Vážený pán predseda, v rozprave nevystúpil žiaden z poslancov, dajte preto hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Martvoň, Anton, poslanec NR SR (2013-04-30):
Ďakujem pekne. Pán poslanec Figeľ, ja sa vám trošku čudujem ako odborníkovi, že ste práve vystúpili s takýmto príhovorom. Vec je taká, že na jednej strane kritizujete, že vláda nerieši patovú situáciu, čo je na Generálnej prokuratúre a, samozrejme, na Ústavnom súde, na druhej strane, keď vláda prichádza s riešením, podotýkam, riešením núdzovej a patovej situácie na Ústavnom súde, tak teraz nás z niečoho obviňujete. Ja si vám dám do pozornosti jednu vec, ako ste vy vyriešili, teda Radičovej vláda ako riešila problém v rámci STV a Slovenského rozhlasu. Bol problém, že bola zlá ekonomická situácia, a namiesto toho, aby vláda riešila, pani Radičovej, tú zlú ekonomickú situáciu v STV a v Slovenskom rozhlase, tak riešili ste to skráteným legislatívnym konaním, výsledkom ktorého bolo zlúčenie STV a SRo a dokonca odvolanie riaditeľa STV Nižňanského a dosadenie, následné dosadenie pani Zemkovej. Čiže vy na jednej strane to, keď ste vo vláde, riešite to, dá sa povedať, radikálnym spôsobom, naša vláda a, samozrejme, pán minister Borec hľadajú riešenia, ale ktoré nie sú radikálne, hľadajú riešenia, aby sa odstránila patová situácia, aby ten ďalší proces rozhodovania o Ústavnom súde mohol pokračovať a potom aj proces voľby generálneho prokurátora. Len vy namiesto toho, aby ste sa snažili tomu pomôcť, tak nás kritizujete, že pán minister tu prichádza s nejakými riešeniami à la Mečiar. No, riešenie à la Mečiar bolo to, čo ste vy previedli pri zlúčení STV a SRo za Radičovej vlády, teda myslím celá koalícia, lebo neboli ste tam iba vy, pán Figeľ. Toľko z mojej strany.
Pellegrini, Peter, predseda NR SR (2015-11-13):
Prezentujme sa a hlasujme. (Hlasovanie.) Prítomných 124 poslancov, za hlasovalo 47, proti bolo 5, zdržalo sa 71 poslancov, nehlasoval 1. Neschválili sme tento pozmeňujúci návrh.
I. Farkas, poslanec: (2009-09-11):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho na rokovanie 40. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku Národnej rady, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, prosím, otvorte rozpravu k uvedenému návrhu zákona a zároveň sa hlásim do rozpravy.
Jasaň, Viliam, poslanec NR SR (2015-12-08):
Ďakujem pekne, pani podpredsedníčka. No, pán kolega, ja som čakal, že predložíte tie pozmeňovacie návrhy, ktoré ste spomínali, ale zrejme ich ešte nemáte pripravené, tak počkáte na to druhé vystúpenie. Ale nečudujem sa, že chcete ešte raz, lebo táto kultúrna vložka naozaj zvýrazňuje to, že ste podpredseda výboru pre kultúru. Ďakujem.
Kollár, Boris, predseda NR SR (2020-03-25):
Ďakujem. Pán poslanec Dobeš nebude mať udelené slovo, lebo sa prihlásil neskoro, po možnosti prihlásiť sa s faktickou poznámkou. Dostal som žiadosť od predkladateľa. Pani ministerka, nech sa páči, máte slovo.
Krajkovič, Mikuláš, poslanec NR SR (2014-09-19):
Ďakujem pekne. Vážená pani predsedajúca, vážený pán minister, kolegyne, kolegovia, dovoľte mi, aby som predniesol spoločnú správu výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej. Návrh pridelil predseda Národnej rady Slovenskej republiky svojím rozhodnutím č. 1152 z 25. augusta 2014 na prerokovanie Výboru Národnej rady Slovenskej republiky pre európske záležitosti, Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady. Výbor Národnej rady pre európske záležitosti uznesením z 8. septembra 2014 č. 128, Ústavnoprávny výbor Národnej rady uznesením z 2. septembra 2014 č. 469 a Zahraničný výbor Národnej rady Slovenskej republiky uznesením zo 4. septembra 2014 č. 104 odporúčajú Národnej rade podľa čl. 86 písm. d) Ústavy Slovenskej republiky vysloviť súhlas s dohodou a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky vysloviť súhlas s dohodou podľa čl. 86 písm. d) Ústavy Slovenskej republiky a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu s dohodou, je to pod tlačou 1130, bola schválená uznesením Zahraničného výboru Národnej rady Slovenskej republiky č. 115 z 9. septembra 2014. Týmto uznesením ma výbor poveril plniť úlohy spoločného spravodajcu. Toľko, prosím, k spoločnej správe. Prosím, otvorte rozpravu.
Hrnčiar, Andrej, podpredseda NR SR (2016-06-21):
S reakciami na faktické poznámky pani poslankyňa Remišová.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 130, za 175, proti 5, zdržalo sa 50. Uvedený návrh sme schválili a budeme pokračovať... tento návrh zákona prerokujeme v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
Bugár, Béla, podpredseda NR SR (2010-12-09):
Pán poslanec Švantner.
Ďuriš Nicholsonová, Lucia, podpredsedníčka NR SR (2017-10-13):
S reakciou na faktické poznámky pán poslanec Dostál.
Zmajkovičová, Renáta, podpredsedníčka NR SR (2014-03-26):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, nikto. Nech sa páči, pán spravodajca.
Pčolinský, Peter, poslanec NR SR (2016-10-21):
Ďakujem pekne. Jofo, akým mečom bojuješ, takým zhynieš. To len k tvojej otázke. Ja som bol teraz nie že obvinený, ale pán Viskupič mi tu vyčítal, že o čom bolo moje vystúpenie, že som sa nevenoval rokovaciemu poriadku. No, ja sa pýtam, Igor Matovič sa venoval vo svojom vyše 30-minútovom vystúpení rokovaciemu poriadku? Ešte raz. Tretinu času sa venoval sám sebe, lebo on je obeť systému, on je ten chudáčik, ktorému všetci chcú zle. Druhú tretinu sa venoval osobným útokom na poslancov, ktorí tu sedeli a počúvali ho bez slova. Jednoducho vyštartoval a išiel po nich. A možno, možno tretinu sa venoval rokovaciemu poriadku. Pardon, ani nie tú tretinu. Venoval sa, samozrejme, Bašternákovi a Kaliňákovi. Čo je úplne v poriadku, Kaliňák by mal odstúpiť. O tom akože ja nepochybujem. Táto vláda je možno, pán Hrnčiar, jediná alternatíva, ktorá asi vznikla, ale nepresvedčíš ma o tom, že ste najlepšia alternatíva. Podľa mňa ste najhoršia možná alternatíva, aká vzniknúť mohla. Možno ste boli jediná alternatíva, ale z môjho pohľadu najhoršia alternatíva pre Slovensko. Z vášho pohľadu možno to je super zloženie, ale z pohľadu nás určite nie. Čiže chcem poďakovať ostatným za faktické poznámky a tak ako niektorí kolegovia, pán Osuský a Baránik, sa vyjadrili, že inak by nereagovali, ale... No, viete, váš kolega povedal, že na fašistov reagovať nebudem. Ja by som to mohol trošku parafrázovať inak a som presvedčený o tom, že od dnešného dňa nás začnete nálepkovať a budete nám nadávať do fašistov a ďalších.
Grendel, Gábor, podpredseda NR SR (2023-03-23):
Pán poslanec, prepáčte. Áno, ale pán poslanec má možnosť na doplňujúcu otázku. Nech sa páči.
Paška, Pavol, predseda NR SR (2012-11-07):
Otváram rozpravu v treťom čítaní . Nemám prihlášku. Vyhlasujem ju za skončenú a budeme hlasovať.
V. Veteška, podpredseda NR SR: (2007-05-11):
Panie poslankyne, páni poslanci, budeme hlasovať. Prosím, keby ste zaujali miesta vo svojich poslaneckých laviciach. O slovo požiadala pani poslankyňa Kramplová.
Karahuta, Jaroslav, poslanec NR SR (2023-06-20):
Pán predseda, dajte, prosím, hlasovať o vrátenom zákone ako celku.
Paška, Pavol, predseda NR SR (2012-12-13):
Pán poslanec Vašečka.
Hrnčiar, Andrej, podpredseda NR SR (2018-05-29):
Nech sa páči, pani spravodajkyňa.
Laššáková, Ľubica, poslankyňa NR SR (2023-05-09):
Ďakujem veľmi pekne za slovo, pán predsedajúci. No, zrejme sme s pánom kolegom obidvaja nepočúvali dobre, pretože ja mám tiež poznačenú práve tú kontrolnú úlohu. Pani ministerka aj Michal Luciak, vy ste povedali, že v podstate ide o odstrihnutie sa od ministerstva kultúry, myslím, Michal, ty si to povedal, hej? Tak ja sa teraz pýtam, keď sa odstrihne RTVS-ka od ministerstva kultúry, ale bude na základe nejakého odštepu z verejných prostriedkov poberať nejaké financie, kto potom napríklad bude posudzovať to, čo sa robilo v prípade zmluvy so štátom? RTVS – štát mal nejaké dohody, na základe ktorých sa vyrábali programy vo verejnom záujme. O tomto sa vždy hovorilo na ministerstve kultúry. Keď sa odstrihne RTVS-ka od ministerstva kultúry, kto bude rokovať s RTVS-kou, kto bude kontrolovať napríklad tieto programy vo verejnom záujme? Bude RTVS-ka poletovať niekde v povetrí alebo nejaký indiferentný človek na Úrade vlády bude vždy určený, tak tentokrát to budeš ty? Toto mi naozaj visí v lufte, takže poprosila by som, keby ste to vysvetlili.
P. Paška, predseda NR SR: (2010-05-26):
Pán poslanec Mečiar, nech sa páči.
Valocký, Jozef, poslanec NR SR (2012-06-20):
Tým sme vyčerpali hlasovanie o všetkých pozmeňovacích návrhoch z rozpravy. Pán predseda, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, o tomto návrhu hlasovať.
Baška, Jaroslav, poslanec NR SR (2022-04-28):
Ďakujem veľmi pekne za slovo. Vážený pán poslanec, ja by som na vaše vystúpenie reagoval, na jedno slovo a to je dôveryhodnosť alebo stáť si za tými vecami, ktoré aj vy ste v minulosti hovoril. Boli ste jedným z protagonistov tých veľkých protestov po vražde novinára a jeho priateľky, kde jeden, jedna z tých požiadaviek bola okrem toho, že má odstúpiť minister vnútra, že má odstúpiť špeciálny prokurátor, bola ja požiadavka, že sa má odpolitizovať voľba prezidenta Policajného zboru. My sme toto urobili, túto novelu sme prijali, a keď ste prišli do vlády v roku 2020, tak ste toto zmenili. A jeden z tých výsledkov tej zmeny je to, že teraz je nominovaný policajný prezident politicky priamo ministrom, ministrom vnútra. A máte možnosť teraz vidieť. akým spôsobom to celé funguje. Takže je to o tej dôvere, o tej dôveryhodnosti a ja by som si proste, keď niečo poviem a niečo žiadam, my sme to aj splnili a potom to zmením, keď sa dostanem k moci, tak potom ako môžeme v ten systém a v tie veci vôbec my dôverovať, dôverovať a veriť. Čiže je to o tom slovíčku dôvera, dôveryhodnosť, ale dôveryhodnosť ako vás ako politikov. Ďalšia vec, presne bolo to tu spomínané, že ako môžeme teraz stíhať väzobne a dať do kolúznej väzby pána predsedu strany SMER – sociálna demokracia Roberta Fica v roku 2022, keď tieto skutky, ktoré sú v tom uznesení spomínané, sa stali možno niekedy pred siedmimi, siedmimi rokmi. Ako má to vôbec význam túto kolúznu väzbu žiadať a túto kolúznu väzbu robiť. Ja si myslím, že nie, kolúzna väzba je vtedy, keď sa stanú nejaké trestné činy, pár dní dozadu alebo pár mesiacov, aby sa neovplyvňovali svedkovia, nie teraz.
Pellegrini, Peter, podpredseda NR SR (2020-06-09):
Ďakujem veľmi pekne. Otváram všeobecnú rozpravu. Konštatujem, že som obdržal písomné prihlášky, za klub SaS pani poslankyňa Halgašová a ďalej potom v normálnej písomnej rozprave pán Miroslav Žiak, Radovan Kazda, Andrej Stančík, Ondrej Dostál, Juraj Gyimesi, Marián Viskupič. Pripomínam, že po týchto písomne prihlásených sa do rozpravy prihlásil aj pán navrhovateľ. Ako prvá za klub SaS pani poslankyňa Halgašová. Ďakujem pekne. (Jeden z poslancov prišiel za predsedajúcim a krátko mu niečo hovoril mimo mikrofónu.) Poprosím, pani poslankyňa, prepáčte, jedna technická záležitosť. Bola tu taká značka, ktorú som si nevšimol. Vymeniť poprosím poradie Miroslav Žiak a Andrej Stančík; ako prvý po pani poslankyni Halgašovej by bol pán poslanec Stančík a potom pán Žiak by bol až tam, kde je teraz pán Stančík. Čiže poradie bude: pani poslankyňa Halgašová, Stančík, Kazda, Žiak a potom ostatní, Dostál, Gyimesi, Viskupič. Ďakujem veľmi pekne. Nech sa páči, pani poslankyňa, máte slovo.
Grečková, Lea, poslankyňa NR SR (2015-09-22):
O bodoch 2 až 12 spoločne s odporúčaním gestorského výboru schváliť.
Laššáková, Jana, podpredsedníčka NR SR (2014-07-01):
Pán poslanec, poprosím vás, ale nevidím tu spravodajcu Ivana...
Mamojka, Mojmír, poslanec NR SR (2013-06-19):
Ďakujem pekne za slovo. Čierno-biely pohľad na to, či je to súkromné alebo štátne vlastníctvo, je hodne chorý, pretože typ, druh alebo forma vlastníctva ešte nezabezpečuje prosperitu ani krach. Ústava pozná absolútne rovnoprávne formy vlastníctva, už ich ani nerozlišuje, ale rovnoprávnym vlastníkom je štát, právnická osoba , fyzická osoba, nepriorizuje vlastníctvo štátu, to po prvé. Po druhé len pripomínam, začínam od konca v tých dvoch minútach, kde začala svetová ekonomická kríza, v štátnych podnikoch? Enron a ostatné, to sú všetko akciové spoločnosti a súkromné firmy. Po druhé štátny podnik je podnikateľom aj podľa nášho právneho poriadku nielen formálne, ale aj vecne. Má absolútnu samostatnosť, aj keď hospodári s majetkom štátu, má ho v správe, ale má rovnaký obsah správy ako plnohodnotný vlastník. Po ďalšie. Otázka, otázka zodpovednosti-nezodpovednosti, prosím vás, to je otázka práva, sankcií a preventívnych funkcií práva voči manažérom – či súkromných firiem, alebo riaditeľom štátneho podniku. Ak bude fungovať primeraná prevencia aj represia práva, aj primeraná podnikateľská morálka, vôbec to nie je o forme vlastníctva. Buď sú tam špičkoví, kvalitní odborníci a morálni ľudia, alebo je tam bordel. To otázka vlastníctva vôbec nie je a fetišizovať súkromné vlastníctvo za každú cenu je hlúposť s tým, že kolegyňa neviem ktorá povedala, je to pravda, štát má svoje úlohy a funkcie, organizačnú, sociálnu aj inú a sú oblasti, kde jednoducho podnikateľ, pre ktorého je prioritný zisk, fungovať nebude. A tam túto medzeru musí zaplniť štátny podnik, ktorý má istú mieru povinnej obetavosti a funkcií aj sociálnych. Ďakujem.
Laššáková, Jana podpredsedníčka NR SR (2013-02-14):
Nie. Pán, pán Hrnčiar...
Laššáková, Jana, podpredsedníčka NR SR (2012-12-17):
Pán spravodajca, zaujmite miesto pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Pán poslanec Matovič. Končím možnosť prihlásiť sa do rozpravy ústne. Nech sa páči, pán poslanec.
Kuffa, Štefan, poslanec NR SR (2013-03-20):
Že ako? Nerozumel som.
Grendel, Gábor, podpredseda NR SR (2023-06-20):
Ďakujeme, pani poslankyňa, na vaše vystúpenie bude jedna faktická poznámka. Pán poslanec Karol Galek, nech sa páči.
Glváč, Martin, podpredseda NR SR (2019-09-19):
Ďakujem. S faktickými poznámkami šesť poslancov. Končím možnosť prihlásiť sa. Pán poslanec Budaj, prvý.
M. Hort, podpredseda NR SR: (2007-12-11):
A otváram teraz všeobecnú rozpravu. Konštatujem, že do rozpravy som nedostal žiadnu písomnú prihlášku, a preto sa pýtam, kto sa chce k tomuto návrhu zákona prihlásiť ústne. Pán poslanec Pavol Abrhan. Končím možnosť prihlásenia sa do rozpravy ústne a slovo dávam pánovi poslancovi Abrhanovi. Nech sa páči.
P. Paška, predseda NR SR: (2009-04-17):
Poprosím pána poslanca Ďuračku, aby uvádzal v prvom čítaní hlasovanie o návrhu poslancov Jána Slotu, Anny Belousovovej, Rudolfa Pučíka a Milady Belásovej na vydanie zákona, ktorým sa mení zákon č. 381/2001 Z. z. o povinnom zmluvnom poistení zodpovednosti za škodu, je to tlač 962. Pán poslanec, máte slovo. (Hlasovanie o návrhu poslancov Národnej rady Slovenskej republiky Jána Slotu, Anny Belousovovej, Rudolfa Pučíka a Milady Belásovej na vydanie zákona, ktorým sa mení zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a zákon č. 515/2003 Z. z. o krajských úradoch a obvodných úradoch a o zmene a doplnení niektorých zákonov v znení neskorších predpisov , tlač 962.)
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 129 poslancov, za 91, zdržalo sa 37, nehlasoval 1. Konštatujem, že sme tento návrh schválili. Pokračujeme hlasovaním o bode 14 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní. Je to tlač 943. Spoločným spravodajcom je predseda výboru pre financie a rozpočet poslanec pán Marián Viskupič. Prosím ho, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov a ktorým sa menia a dopĺňajú niektoré zákony , tlač 943.)
M. Číž, podpredseda NR SR: (2010-03-05):
Teraz, vážené kolegyne, kolegovia, pokračujeme správou v zmysle dohody, Správou o činnosti Výboru Národnej rady Slovenskej republiky pre európske záležitosti za rok 2009 , tlač je to 1495. Správu uvedie predseda tohto výboru pán poslanec Ján Kovarčík, má slovo.
Mazurek, Milan, poslanec NR SR (2022-12-07):
Pán Lipšic, keď už ste spravili z tohto programu alebo z tohto bodu programu jednoznačne politický súboj, tak vám chcem povedať, že vám neverím ani slovo už len z toho dôvodu, akým spôsobom ste zapreli všetko to, čo ste roky dozadu tvrdili. Hrali ste sa na akéhosi obhajcu slobody slova. Na človeka, ktorému záleží na tom, aby každý mal právo povedať si, čo si myslí, ak tým, samozrejme, nevyzýva k páchaniu nejakého násilného aktu alebo niečoho podobného. Vaša špeciálna prokuratúra s tými špeciálnymi súdmi, ktoré tak obhajujete, odsúdila človeka za tričko s prvým prezidentom na tri roky podmienečne. Nedávno, asi dva týždne dozadu, odsúdili pedofila, ktorý sa priznal k sexuálnemu styku s dvanásťročným dieťaťom, na dva roky podmienečne. Pedofil na Slovensku pri vás ako špeciálnom prokurátorovi s vašimi podriadenými dostane menší trest ako človek za tričko s nejakou historickou osobnosťou, o ktorej sa úplne legitímne môže viesť normálna historická polemika. To znamená, kde sú tie vaše veľkolepé vyjadrenia o tom, ako sloboda slova má byť zachovaná aj pre vašich názorových oponentov. To sú frázy! Frázy pre médiá. Tam v Denníku N, v denníku SME, tam sa im to bude páčiť, tam im to narozprávate. Ale vo výsledku pod vami pracujú ľudia, ktorí nefungujú ako prokurátori, ale ako prenasledovatelia. A viem o tých ľuďoch veľmi veľa. Ľudia ako Honz a podobní, ktorí pracujú na špeciálnej prokuratúre, tí ľudia sa nezastavia pred ničím. Tí ľudia idú cez mŕtvoly. Tí ľudia sa neštítia ničoho. A nehovorme o sudcoch Špecializovaného trestného súdu. Tých ľudí sa chcete zastávať? Ľudí ako Králik? Ako Pulman? Možno sú vaša krvná skupina, možno vám aj vyhovejú, ale ostatní, ktorí stáli pred ich tribunálmi, videli, čo sú to za ľudia. Videli, čoho sú tí ľudia schopní. Bez ohľadu na akékoľvek dôsledky, bez prítomnosti človeka zamietnu všetky dôkazy. Nedovolia obžalovanému ani sa hájiť a bez hanby ho odsúdia. To je špecializovaný súd.
Simon, Zsolt, poslanec NR SR (2015-12-21):
Pán kolega Hlina, pýtali ste sa, že čo bude potom. Keď dnes ten kontajner s alobalom doprevádzali tri vozidlá, keď prejde tento balíček a posilnia sa aj rady policajtov, tak tých aut nebudú tri alebo bude ich šesť a tri pôjdu pred, aby náhodou ten šofér sa nezmýlil. Ale je pravdou a ja si kladiem otázku, prečo v čase, keď je reálne ohrozenie v tejto krajine nízke, a to tvrdí aj predseda vlády Robert Fico, aj prezident Slovenskej republiky Andrej Kiska, a žiadny iný údaj tomu nenasvedčuje, chce SMER a Fico dať takéto silné právomoci pre políciu a tajné služby? Keby to bolo previazané na istý stupeň ohrozenia a vtedy, v tom období by polícia a tajné služby mali posilnené právomoci, bolo by to opodstatnené. Takto je to vytvorenie policajného štátu a šikana na obyčajných občanov tejto krajiny. Robert Fico chce zaviesť diktatúru v tejto krajine, horšiu, akú sme mali možnosť zažiť za komunizmu.
V. Matejička, poslanec: (2009-04-24):
Pán predseda, dajte, prosím, hlasovať o bodoch spoločnej správy 1 až 4 spoločne s návrhom gestorského výboru uvedené body schváliť.
Hladký, Pavol, poslanec NR SR (2010-12-09):
Ďakujem za slovo, pán predseda. V rozprave vystúpili pani poslankyňa Žitňanská a pán poslanec Blanár s pozmeňujúcim a doplňujúcim návrhom, preto prosím, dajte, pán predseda, hlasovať o skrátení lehoty na prerokovanie predložených návrhov.
Marcinčin, Anton, poslanec NR SR (2010-12-01):
Ďakujem. Vážené dámy, vážení páni, dovoľte, aby som predniesol spoločnú správu výboru pre financie a rozpočet, tlač 98a. Národná rada pridelila vládny návrh zákona o spotrebnej dani z piva trom výborom: výboru pre financie a rozpočet, ústavnoprávnemu výboru a výboru pre pôdohospodárstvo a životné prostredie, ktoré návrh zákona prerokovali v stanovenom termíne. Gestorský výbor nedostal do začatia rokovania o vládnom návrhu zákona stanoviská poslancov Národnej rady. K predmetnému návrhu zákona zaujali výbory tieto stanoviská. Odporúčanie pre Národnú radu  návrh schváliť s pozmeňujúcimi a doplňujúcimi návrhmi ústavnoprávneho výboru, výbor pre financie a rozpočet neprijal platné uznesenie a výbor pre pôdohospodárstvo a životné prostredie takisto neprijal platné uznesenie. Z uznesenia výboru vyplynuli tieto pozmeňujúce a doplňujúce návrhy. V podstate sú to dva technické návrhy, o ktorých gestorský výbor odporúča hlasovať spoločne a schváliť ich. Gestorský výbor na základe stanovísk výborov k vládnemu návrhu zákona odporúča Národnej rade vládny návrh zákona schváliť s pozmeňujúcimi a doplňujúcimi návrhmi. Zároveň výbor určil mňa za spoločného spravodajcu výborov a poveril ma jednak predniesť spoločnú správu výborov a navrhnúť Národnej rade postup pri hlasovaní o pozmeňujúcich a doplňujúcich návrhoch. Ďakujem.
Grendel, Gábor, podpredseda NR SR (2020-12-03):
Takže teraz prerušujem rokovanie schôdze do 14. hodiny, kedy však budeme pokračovať pravidelnou hodinou otázok. (Prerušenie rokovania o 12.08 hodine.) (Pokračovanie rokovania o 14.00 hodine.)
P. Hrušovský, predseda NR SR: (2005-03-16):
(Hlasovanie.) 129 prítomných, 128 za, 1 nehlasoval. Návrh sme schválili. Nech sa páči, ďalší návrh. Páni poslanci, otváram rozpravu o tomto bode programu, pýtam sa pánov poslancov, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o vládnom návrhu zákona o rastlinolekárskej starostlivosti ako o celku so schválenými pozmeňujúcimi a doplňujúcimi návrhmi s odporúčaním gestorského výboru schváliť. Hlasujeme. (Hlasovanie.) 131 prítomných, 129 za, 1 sa zdržal, 1 nehlasoval. Národná rada Slovenskej republiky vládny návrh zákona o rastlinolekárskej starostlivosti schválila. Teraz poprosím pani poslankyňu Ľubicu Navrátilovú, aby z poverenia výboru pre sociálne vecí a bývanie predložila Národnej rade návrhy uznesení k prerokúvanému vládnemu návrhu zákona, ktorým sa mení a dopĺňa zákon o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona 369/2004, ktorý prerokúvame ako tlač 1005. Pani poslankyňa Navrátilová. Ľ. Navrátilová, poslankyňa: Ďakujem za slovo. V rozprave vystúpili 4 poslanci, 2 predniesli pozmeňujúce návrhy. Najprv budeme rokovať o pozmeňujúcich návrhoch zo spoločnej správy. Navrhujem takéto hlasovanie: O bodoch 1 a 2 hlasovať spoločne s odporučením gestorského výboru schváliť.
Pročko, Jozef, poslanec NR SR (2023-10-25):
Ďakujem veľmi pekne. No, ja len k tomu chcem povedať toľko, že naozaj aj Peter Pellegrini pred chvíľou hovoril o pomere, o pomernom zastúpení a keď si pozriete predsedu a podpredsedov Národnej rady, tak pomerné zastúpenie by malo byť 2 ku 3, pozrite aké to je, aké je zastúpenie, takže naozaj ja súhlasím s tým, čo povedal pán Dostál, že odkláňame sa od toho, čo tu bolo, a ideme valcovať ďalej ako predtým, ďalších, predtým dvanásť rokov, takže ešte raz chcem zopakovať, pozrite sa na zloženie Národnej rady. Malo byť pomerné, 71 je opozícia, 79 je koalícia, 2 ku 3. Kto sa pozrie na zloženie, Peter Pellegrini predseda, HLAS, Danko, Žiga a Blaha, no a pán Šimečka, malo to byť dvaja z opozície a traja z koalície. Ďakujem.
Kaliňák, Robert, podpredseda vlády a minister vnútra SR (2012-10-18):
Ďakujem pekne. Vážená pani podpredsedníčka, dámy poslankyne, páni poslanci, dovoľte mi, aby som z poverenia predsedu vlády v znení príslušných ustanovení rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády z dôvodov ich pracovných ciest a oznámil ministrov poverených ich zastupovaním. Minister pôdohospodárstva a rozvoja vidieka Ľubomír Jahnátek je neprítomný, zastupuje ho pán minister dopravy, výstavby a regionálneho rozvoja Ján Počiatek. Minister práce, sociálnych vecí a rodiny Ján Richter je neprítomný, zastupuje ho ministerka zdravotníctva Zuzana Zvolenská. Neprítomný je podpredseda vlády a minister zahraničných vecí a európskych záležitostí Miroslav Lajčák, nie sú naňho otázky, nemá zastúpenie. Tým pádom to isté platí o ministrovi životného prostredia Petrovi Žigovi, tiež naňho nie sú otázky. Ospravedlnený ešte ako posledný je minister spravodlivosti Tomáš Borec, na ktorého tiež nie sú otázky.
Bugár, Béla, podpredseda NR SR (2017-06-13):
Nech sa páči, pani poslankyňa Pčolinská, môžete reagovať.
Jurinová, Erika, podpredsedníčka NR SR (2014-06-26):
Prepáčte. Páni poslanci, prosím vás, keby ste boli dostatočne tolerantní k rečníkovi, aby ste ho nevyrušovali. Prosím teda o kľud v miestnosti.
Figeľ, Ján, podpredseda NR SR (2015-09-25):
Druhým písomne prihláseným rečníkom do rozpravy je Miroslav Kadúc, ale keďže nie je v sále, tak prejdeme k druhej časti rozpravy na základe ústnych prihlášok. Nech sa páči. Nikto sa... (Reakcia z pléna.) Áno? Nech sa páči. Končím možnosť ďalšieho prihlasovania sa. Alojz Hlina ukazuje striedanie, takže, no. Pavol Hrušovský, nech sa páči, máte slovo.
Dostál, Ondrej, poslanec NR SR (2018-01-30):
Pán poslanec Šuca, dovoľte, aby som vás upozornil a zároveň upozornil pána podpredsedu Národnej rady Bugára, ktorý vedie schôdzu, že ste svojím vystúpením porušili zákon o rokovacom poriadku, ktorý v § 29 ods. 1 stanovuje, že poslanec prednesie svoje pozmeňujúce alebo doplňujúce návrhy na záver svojho vystúpenia v rozprave, a to doslovným prečítaním pozmeňujúceho alebo doplňujúceho návrhu bez odôvodnenia. Vy ste čítali ten návrh s odôvodnením, čo je síce logické. Ja uznávam, že takto je to oveľa zrozumiteľnejšie a vieme na základe toho posúdiť, čo ste chceli navrhnúť. Tá úprava, ktorá je v zákone o rokovacom poriadku, je podľa môjho názoru hlúpa, lebo núti poslancov najprv niečo iba odôvodniť a potom až čítať samotné znenie pozmeňujúceho návrhu. Čiže ja by som bol za to, aby to bolo tak, ako ste to práve vy urobili, ale tak, žiaľ, je to v rokovacom poriadku, aj keď je to hlúpe, mali by sme to dodržiavať, teda najmä vy, čo ste si to takto schválili.
J. Burian, poslanec: (2008-01-31):
Predmetnú správu pridelil predseda Národnej rady pod rozhodnutím č. 507 z 12. decembra 2007 nasledovným výborom: výboru pre financie, rozpočet a menu; výboru pre hospodársku politiku; výboru pre európske záležitosti do 25. januára 2008. Ako gestorský výbor bol určený výbor pre financie, rozpočet a menu. Uvedené výbory predložený konvergenčný program zobrali na vedomie a zároveň odporučili Národnej rade vziať na vedomie Konvergenčný program na roky 2007 až 2010 - aktualizácia 2007. Gestorský výbor určil za spoločného spravodajcu Jozefa Buriana. Zároveň ho poveril predniesť správu výborov na schôdzi Národnej rady a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch. Vážený pán predsedajúci, poprosím, otvorte rozpravu.
Blaha, Ľuboš, podpredseda NR SR (2023-12-13):
Pán poslanec Oskar Dvořák, nech sa páči.
Paška Pavol, predseda NR SR (2013-11-27):
(Hlasovanie.) 145 prítomných, 85 bolo za, 59 sa zdržalo, 1 nehlasoval. Tieto body sme schválili.